શહેરમાં દારૂના ધંધાર્થીઓ ઉપર પોલીસ દ્વારા ખાસ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા, એસીપી દિયોરાની સૂચનાથી ગાંધીગ્રામ પીઆઇ ખુમાનસિંહ વાળાના માર્ગદર્શન હેઠળ પીએસઆઇ એમ બી જેબલીયા અને સ્ટાફ પેટ્રોલીંગમાં હતો દરમિયાન રણધીરભાઈ રામભાઈ સવસેટાને બાતમી મળી હતી અને સાથોસાથ જામનગર રોડ ઉપર માધાપર ચોકડી પાસે બેકબોન રેસિડેન્સીમાં એક શખ્સ દારૂ વેચતો હોય અને ત્રાસ આપતો હોય તેવી કંટ્રોલમાં જાણ થતા દિવ્યરાજસિંહ જાડેજા સહિતનાઓ દોડી ગયા હતા પોલીસને જોઈ બે શખ્સોએ દારૂ ભરેલો થેલો ફેંકી દીધો હતો જો કે બંને દારૂનો ચિક્કાર નશો કરેલી હાલતમાં હોય ભાગી નહિ શકતા પોલીસે બંનેની ધરપકડ કરી હતી અને થેલો ચેક કરતા અંદરથી 180 એલએલની 50 બોટલ દારૂની મળી આવતા 5000 રૂપિયાનો મુદામાલ કબ્જે કર્યો હતો નામઠામ પૂછતાં બેકબોન રેસિડેન્સીમાં રહેતો સંજય ઉર્ફે સંજલો ભીખાભાઇ શિયાર અને મીરાંનગરમાં રહેતો ધાર્મિક ઉર્ફે ધમો જયેશભાઇ જોષી હોવાનું જણાવતા બંને વિરુદ્ધ ગુનો નોંધી જરૂરી કાર્યવાહી હાથ ધરી હતી.